**Paziņojums par otro nomas tiesību izsoli nekustamajam īpašumam Miera iela 24, Sigulda, Siguldas novads,**

**2020.gada 16.aprīlī plkst.11.00,** Siguldas novada pašvaldības Siguldas pagasta Kultūras nama Deputātu zālē, Zinātnes ielā 7B, Siguldā, Siguldas novadā, notiks nekustamā īpašuma Miera ielā 24, Siguldā, Siguldas novadā daļas otrā nomas tiesību mutiskā izsole ar augšupejošu soli. Sākotnējā nomas maksa mēnesī 200,00 EUR (divi simti *euro* nulle centi) un PVN. Viens izsoles solis tiek noteikts 20,00 EUR (divdesmit euro un 00 centi) un PVN.

Dalībnieku pieteikumi jāiesniedz laikā no **2021.gada 30.marta līdz 2020.gada 12.aprīlim** elektroniski, aizpildot pieteikumu pakalpojumu portālā e.sigulda.lv vai pa pastu, nosūtot uz Siguldas novada pašvaldība, Pils iela 16, Sigulda, LV-2150. Uzziņas pa tālruni 26402201 (Teritorijas attīstības pārvaldes Siguldas novada kapsētu pārzine Edīte Švalkovska).

Pirms pieteikuma iesniegšanas jāiemaksā dalības maksa **30,00 EUR** (trīsdesmit *euro* un 00 centi) apmērā, tajā skaitā PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību nekustamā īpašuma Miera iela 24, Siguldā, Siguldas novadā nomas tiesību izsolē” un **nodrošinājums 30,00 EUR** (trīsdesmit *euro*un 00 centi) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums dalībai nekustamā īpašuma Miera iela 24, Sigulda otrajā nomas tiesību izsolē”.

**Informācija par nomas objektu:**

Adrese –Miera iela 24, Sigulda, Siguldas novads, LV-2150

Kadastra numurs un platība – zemes vienības daļa 720 m2 platībā, un uz šīs zemes vienības daļas esošajās būves – kapsētas strādnieku māja, kadastra apzīmējums 8015 002 0501 001, 71,40 m2 lietderīgajā platībā un saimniecības ēka, kadastra apzīmējums 8015 002 0501 003 (nodegusi).

Lietošanas mērķis –

|  |
| --- |
| zemes vienībai ar kadastra apzīmējumu 8015 002 0501 piešķirts nekustamā īpašuma lietošanas mērķis kapsētu teritorija ar tām saistīto ceremoniālo ēku un krematoriju apbūve ar NĪLM kodu 0907;plānotā (atļautā) izmantošana ir zaļumvietas ar īpašiem noteikumiem (Z-4) un satiksmes infrastruktūras teritorija;Saskaņā ar Teritorijas plānojuma III sējuma “Teritorijas izmantošanas un apbūves noteikumi” 310.4. apakšpunktu ar Z-4 apzīmētajās vietās nolūki, kādos atļauts izmantot zemi un būvēt, pārbūvēt vai izmantot būves ir esošās kapsētas uzturēšana un ierīkošana. Šajā teritorijā jānodrošina kapsētas koplietošanas apstādījumu projektēšana, rekonstrukcija un regulāra uzturēšana |

Nomas termiņš - 5 gadi

Izsolāmo Nekustamo īpašumu apskatīt un iepazīties ar situāciju dabā var patstāvīgi.

**Citi iznomāšanas noteikumi:**

1. Nekustamajā īpašumā Nomniekam ir pienākums nodrošināt šādu pakalpojumu sniegšanu:
	1. kapavietu labiekārtošana, izmantojot mazās arhitektūras formas (pieminekļi, apmales, kapavietu teritoriju norobežojošās apmales, soliņi) un augu stādījumus;
	2. gravēšana uz pieminekļiem, apmalēm;
	3. kapavietu kopšana (kapavietu seguma uzturēšana sakoptā stāvoklī, lapu grābšana, ravēšana, laistīšana, dekoratīvo koku, krūmu un dzīvžogu apgriešana);
	4. grants, smilts un melnzemes mazumtirdzniecība un piegāde līdz klienta norādītajai kapavietai kapsētas teritorijā;
	5. kapavietu kopšanai piemērota inventāra (grābekļi, lāpstas, kapļi, spaiņi, ķerras u.c.) noma.
2. Nekustamajam īpašumam jābūt pieejamam apmeklētājiem Līguma 3.5.apakšpunktā noteikto pakalpojumu sniegšanai katru piektdienu un sestdienu laikā no plkst.9.00 – 17.00 no 1.maija līdz 15.oktobrim. Pārējā laikā Nomnieks var izvēlēties savu darba laiku.
3. Nomniekam aizliegts Nekustamajā īpašumā nodarboties ar azartspēļu organizēšanu, alkoholisko dzērienu un tabakas izstrādājumu tirdzniecību.
4. Nomniekam ir pienākums par saviem līdzekļiem veikt vismaz šādus remonta darbus, pirms darbu uzsākšanas rakstiski saskaņojot darbus un izpildes termiņus ar Iznomātāju:
	1. ūdens skaitītāja uzstādīšana – viena mēneša laikā no Līguma abpusējas parakstīšanas dienas;
	2. kapsētas strādnieku mājas, kadastra apzīmējums 8015 002 0501 001, elektrības padeves sistēmas atjaunošana (tajā skaitā instalācijas vadu pārbaude un nepieciešamības gadījumā to nomaiņa);
	3. kapsētas strādnieku mājas, kadastra apzīmējums 8015 002 0501 001 jumta seguma remonts ar mērķi novērst ēkas tehniskā stāvokļa pasliktināšanos;
	4. citus remonta darbus, kas nepieciešami Nekustamā īpašuma sagatavošanai Nomnieka darbības nodrošināšanai.
5. Nomnieks atbild par viņam lietošanā (nomā) nodotā Nekustamā īpašuma uzturēšanu kārtībā.
6. Nomnieks atbild par nomā nodotā Nekustamā īpašuma apsaimniekošanu un sedz visus apsaimniekošanas un uzturēšanas izdevumus.
7. Nomnieks ievēro Siguldas novada pašvaldības izsniegto satiksmes organizācijas plānu un ievēro noteiktos piegādes laikus, kā arī transporta masas ierobežojumu uz piebraucamajiem ceļiem.
8. Iznomātājam ir tiesības, rakstiski, nosūtot nomniekam attiecīgu paziņojumu, vienpusēji mainīt nomas maksas apmēru bez grozījumu izdarīšanas nomas līgumā, ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība.
9. Jebkuras pārbūves vai izmaiņas Nekustamajā īpašumā saskaņojamas ar Iznomātāju rakstveidā pirms to īstenošanas.

Nekustamā īpašuma apskati pretendenti veic patstāvīgi.